දකුණු අප්‍රිකානු ක්‍රිකට් කණ්ඩායමේ ශ්‍රී ලංකා තරග සංචාරය 2021
දකුණු අප්‍රිකානු ක්‍රිකට් කණ්ඩායම 2021 සැප්තැම්බර් මාසයේදී ශ්‍රී ලංකාවේ සංචාරය කළේ ජාත්‍යන්තර එක්දින (එදිජා) තරග තුනකට සහ විස්සයි20 ජාත්‍යන්තර (වි20ජා) තරඟ තුනකට ක්‍රීඩා කිරීම සඳහා ය. එදිජා තරඟමාලාව 2020-2023 අයිසීසී ක්‍රිකට් ලෝක කුසලාන සුපර් ලීගයේ කොටසක් විය.

මෙම සංචාරය මුලින් සැලසුම් කර තිබුණේ 2020 ජූනි මාසයේදී වන නමුත් කොවිඩ්-19 වසංගතය හේතුවෙන් සංචාරය සැක සහිත වූ අතර ශ්‍රී ලංකා ක්‍රිකට් ප්‍රධාන විධායක නිලධාරී ඈෂ්ලි ද සිල්වා සහ දකුණු අප්‍රිකානු ක්‍රිකට් වැඩබලන අධ්‍යක්ෂ ග්‍රේම් ස්මිත් ප්‍රකාශ කළේ කණ්ඩායම්වලට ඕනෑ තරම් පුහුණු කිරීමට කාලය අවශ්‍ය වනු ඇති බවයි. 2020 අප්‍රේල් 20 වන දින, වසංගතය හේතුවෙන් සංචාරය කල් දැමූ බව ක්‍රිකට් මණ්ඩල දෙකම තහවුරු කළේය. 2020 කැරිබියන් ප්‍රිමියර් ලීගය සහ 2020 ඉන්දීය ප්‍රිමියර් ලීගය සමඟ කාලසටහන්ගත කිරීමේ ගැටුම් හේතුවෙන් සංචාරය දින නියමයක් නොමැතිව කල් දැමූ බව 2020 අගෝස්තු 1 වන දින ග්‍රේම් ස්මිත් තහවුරු කළේය.

2021 ජුලි 30 වන දින දකුණු අප්‍රිකානු ක්‍රිකට් සංචාරය තහවුරු කරන ලද අතර, සියලුම තරඟ R. ප්‍රේමදාස ක්‍රීඩාංගණයේ ජෛව ආරක්ෂිත බුබුලක සිදු විය. පළමු එක්දින තරගය ලකුණු 14කින් ජය ගැනීමට ශ්‍රී ලංකාව සමත් විය අනතුරුව වර්ෂාවෙන් බාධා එල්ල වූ දෙවැනි එක්දින තරගය ලකුණු 67කින් ජය ගැනීමට දකුණු අප්‍රිකාව සමත් වූයේ තරගමාලාව සම කරමිනි. තෙවැනි එක්දින තරගය ලකුණු 78කින් ජයගත් ශ්‍රී ලංකා කණ්ඩායම තරගමාලාව 2-1ක් ලෙස ජය ගත්තේය. පළමු වි20ජා තරග දෙක ජයගත් දකුණු අප්‍රිකාව තවත් තරගයක් ඉතිරිව තිබියදී තරගමාලාව ජය ගත්තේය. දකුණු අප්‍රිකාව තෙවැනි සහ අවසන් වි20ජා තරගය කඩුලු දහයකින් ජය ගනිමින් තරගමාලාව 3-0ක් ලෙස ජය ගත්තේය.

සංචිත 

2021 අගෝස්තු 22 වන දින ශ්‍රී ලංකා ක්‍රිකට් විසින් මෙම සංචාරය සඳහා 30 දෙනෙකුගෙන් යුත් මූලික සංචිතයක් නම් කරන ලදී. ඒ දසුන් ශානක නායකත්වය රඳවා ගැනීමත් සමඟයි. එක්දින සහ විස්සයි20 තරග සඳහා ශ්‍රී ලංකා සංචිත වෙන වෙනම නම් කර නැත. ඒ වෙනුවට සංචාරය සඳහා ක්‍රීඩකයින් 22 දෙනෙකුගෙන් යුත් ඒකාබද්ධ සංචිතයක් නම් කිරීමට තීරණය කළේය.

දකුණු අප්‍රිකාවේ එක්දින සංචිතයෙන් ජූනියර් ඩලා ඉවත් කරන ලද්දේ ධනාත්මක කොවිඩ්-19 පරීක්ෂණයකින් පසුවය. ඔහු වෙනුවට ලූතෝ සිපම්ලා නම් කරන ලදී. දකුණු අප්‍රිකානු නායක ටෙම්බා බවුමා තරගමාලාවෙන් ඉවතට ගියේ පළමු එක්දින තරගයේදී මාපටැඟිල්ල කැඩී යාමෙන් පසුවය. දෙවන සහ තුන්වන එක්දින තරඟ සඳහා දකුණු අප්‍රිකාවේ නායකයා ලෙස කේෂව් මහාරාජ් නම් කර තිබෙනවා.

එදිජා තරගමාලාව

1 වන එදිජා තරගය

2 වන එදිජා තරගය

3 වන එදිජා තරගය

වි20ජා තරගමාලාව

1 වන වි20ජා තරගය

2 වන වි20ජා තරගය

3 වන වි20ජා තරගය

යොමු කිරීම්

බාහිර සබැදි 

 ESPN Cricinfo හි තරගමාලා පිටුව